કાનપુરઃ અંગ્રેજ બોલર્સના વચ્ચે વચ્ચે ધીમા બોલ અને પોતાના બેટ્સમેનોના ખરાબ શોટને કારણે ભારતીય ટીમ ગઈ કાલે ત્રણ ટી-૨૦ મેચની શ્રેણીના પહેલા મુકાબલામાં સાત વિકેટે ૧૪૭ રન જ બનાવી શકી. ત્યાર બાદ મહેમાન ટીમના બેટ્સમેનોના છગ્ગા અને ભારતીય ફાસ્ટ બોલર્સની કંગાળ બોલિંગે ભારતીય ટીમની સાત વિકેટે પરાજયની પટકથા લખી નાખી. આની સાથે જ ૦-૪થી ટેસ્ટ અને ૧-૨થી વન ડે શ્રેણી હારનારી ઈંગ્લેન્ડે ટી-૨૦ શ્રેણીમાં ૧-૦ની સરસાઈ હાંસલ કરી લીધી છે.